
BILJEŠKE UZ FINANCIJSKE IZVJEŠTAJE
ZA RAZDOBLJE
I - VI 2026.

Izvještaj o prihodima i rashodima, primicima i izdacima
Bilješka 1.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6
	PRIHODI POSLOVANJA (šifre 61+62+63+64+65+66+67+68)
	6
	2.000.843,43
	876.698,01
	43,8

	3
	RASHODI POSLOVANJA (šifre 31+32+34+35+36+37+38) 
	3
	649.862,00
	952.015,97
	146,5

	 
	MANJAK PRIHODA POSLOVANJA (šifre Z005-6)
	Y001
	0,00
	75.317,96
	-

	7
	Prihodi od prodaje nefinancijske imovine (šifre 71+72+73+74)
	7
	73.321,61
	292,33
	0,4

	4
	Rashodi za nabavu nefinancijske imovine (šifre 41+42+43+44+45)
	4
	622.914,99
	123.303,70
	19,8

	 
	MANJAK PRIHODA OD NEFINANCIJSKE IMOVINE (šifre 4-7)
	Y002
	549.593,38
	123.011,37
	22,4

	8
	Primici od financijske imovine i zaduživanja (šifre 81+82+83+84+85)
	8
	0,00
	0,00
	-

	5
	Izdaci za financijsku imovinu i otplate zajmova (šifre 51+52+53+54+55)
	5
	0,00
	67.999,98
	-

	 
	MANJAK PRIMITAKA OD FINANCIJSKE IMOVINE I ZADUŽIVANJA (šifre 5-8)
	Y003
	0,00
	67.999,98
	-

	 
	MANJAK PRIHODA I PRIMITAKA (šifre Y345-X678)
	Y005
	0,00
	266.329,31
	-



Konsolidirane bilješke uz financijske izvještaje za razdoblje 01.01.2026. do 30.06.2026. godine odnose se na izvještaje proračuna Općine Orehovica i proračunskog korisnika Dječjeg vrtića "REHEKI" Orehovica.
U razdoblju od 1. siječnja do 30. lipnja 2026. prihodi poslovanja ostvareni su u iznosu od 876.698,01 Eura. U odnosu na prethodnu godinu bilježi se smanjenje prihoda poslovanja, prvenstveno zbog toga što su u 2025. godini ostvareni značajni prihodi iz programa NPOO za izgradnju dječjeg vrtića koji je dovršen u istoj godini, dok u izvještajnom razdoblju 2026. takvih prihoda nema. Povećanje prihoda po posebnim propisima i naknadama rezultat je veće naplate komunalne i grobne naknade te prihoda Dječjeg vrtića od sudjelovanja roditelja u cijeni programa.
Rashodi poslovanja u razdoblju od 1. siječnja do 30. lipnja 2026. ostvareni su u iznosu od 952.015,97 eura. Povećanje rashoda u odnosu na isto izvještajno razdoblje prethodne godine prvenstveno je posljedica početka rada Dječjeg vrtića i zapošljavanja djelatnika. Također su povećani rashodi za naknade građanima i kućanstvima zbog većeg opsega isplata socijalnih naknada, stipendija, uskrsnica i potpora za zdravstvenu zaštitu stanovnika te rashodi za donacije organizacijama civilnog društva.
Prihodi od prodaje nefinancijske imovine ostvareni su u iznosu od 292,33 eura, dok su rashodi za nabavu nefinancijske imovine iznosili 123.303,70 eura. Smanjenje prihoda u odnosu na prethodnu godinu posljedica je činjenice da su u 2025. godini bila prodana zemljišta u vlasništvu općine, dok u izvještajnom razdoblju takvih prihoda nema. Rashodi za nabavu nefinancijske imovine su smanjeni jer je izgradnja dječjeg vrtića završena u 2025. godini, što je u prethodnom razdoblju činilo najveći dio ovih rashoda.
U izvještajnom razdoblju nisu ostvareni primici od financijske imovine i zaduživanja, dok su izdaci za financijsku imovinu i otplate zajmova ostvareni u iznosu od 67.999,98 eura, a odnose se na otplatu obveza po kreditima, čime je ostvaren manjak od financijske imovine i zaduživanja u istom iznosu.
U izvještajnom razdoblju ostvaren je manjak prihoda poslovanja u iznosu od 75.317,96 Eura, manjak prihoda od nefinancijske imovine u iznosu od 123.011,37 Eura, manjak prihoda od financijske imovine i zaduživanja u iznosu 67.999,98 Eura, slijedom čega je na kraju izvještajnog razdoblja ostvaren ukupan manjak prihoda i primitaka u iznosu od 266.329,31 Eura.


Bilješka 2.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	61
	Prihodi od poreza (šifre 611+612+613+614+615+616)
	61
	304.818,75
	326.705,50
	107,2



Ukupni prihodi od poreza u izvještajnom razdoblju veći su za 7,2 % u odnosu na isto razdoblje prethodne godine. Navedeno povećanje posljedica je prvenstveno većih prihoda od poreza na dohodak od nesamostalnog rada, samostalnih djelatnosti, imovine i imovinskih prava te poreza na dohodak po godišnjoj prijavi. S druge strane, ostvareni su manji prihodi od poreza na dohodak od kapitala, međutim njihovo smanjenje nije bitno utjecalo na ukupni rast poreznih prihoda.

Bilješka 3.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	63
	Pomoći iz inozemstva i od subjekata unutar općeg proračuna (šifre 631+632+633+634+635+636+637+638+639)
	63
	1.651.103,43
	437.744,62
	26,5



Smanjenje prihoda pomoći iz inozemstva i od subjekata unutar općeg proračuna u odnosu na isto razdoblje prethodne godine najvećim je dijelom posljedica činjenice da su tijekom 2025. godine ostvareni značajni kapitalni prihodi iz Nacionalnog plana oporavka i otpornosti (NPOO) za financiranje izgradnje dječjeg vrtića. Budući da je projekt dovršen tijekom 2025. godine, u izvještajnom razdoblju 2026. godine nisu ostvareni prihodi po navedenoj osnovi, što je utjecalo na smanjenje ove vrste prihoda.

Bilješka 4.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	65
	Prihodi od upravnih i administrativnih pristojbi, pristojbi po posebnim propisima i naknada (šifre 651+652+653+654)
	65
	14.360,45
	82.454,94
	574,2



Povećanje prihoda od upravnih i administrativnih pristojbi, pristojbi po posebnim propisima i naknadama posljedica je veće naplate komunalne i grobne naknade uslijed ranijeg izdavanja uplatnica, većeg broja izdanih rješenja za izgradnju spomenika te većeg broja podmirenih obveza do kraja prvog polugodišta. Na povećanje prihoda utjecali su i prihodi Dječjeg vrtića ostvareni od sudjelovanja roditelja u cijeni programa.

Bilješka 5.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	31
	Rashodi za zaposlene (šifre 311+312+313)
	31
	102.580,70
	388.623,20
	378,8



Povećanje rashoda za zaposlene u odnosu na isto izvještajno razdoblje prethodne godine najvećim je dijelom posljedica uključivanja rashoda za zaposlene Dječjeg vrtića u konsolidirani izvještaj.

Bilješka 6.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	32
	Materijalni rashodi (šifre 321+322+323+324+325+329)
	32
	324.076,87
	277.122,52
	85,5



Materijalni rashodi u odnosu na isto izvještajno razdoblje prethodne godine ostvareni su u manjem iznosu. Na povećanje pojedinih skupina rashoda utjecao je početak rada Dječjeg vrtića, prvenstveno kroz rashode za materijal i energiju, komunalne usluge te ostale rashode potrebne za osiguranje redovnog poslovanja vrtića. Istodobno je ostvareno smanjenje rashoda za usluge tekućeg i investicijskog održavanja, intelektualne i osobne usluge te ostale usluge. Odstupanje rashoda za ostale usluge posljedica je različite dinamike i strukture izvršenih usluga u odnosu na prethodnu godinu.

Bilješka 7.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	35
	Subvencije (šifre 351+352+353)
	35
	77.573,97
	16.526,36
	21,3



Smanjenje rashoda za subvencije u odnosu na isto izvještajno razdoblje prethodne godine rezultat je smanjenog opsega sufinanciranja smještaja djece u privatnim dječjim vrtićima, s obzirom na to da je dio djece upisan u općinski dječji vrtić nakon njegova početka rada.

Bilješka 8.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	36
	Pomoći dane u inozemstvo i unutar općeg proračuna (šifre 361+362+363+365+366+367+368+369)
	36
	21.213,62
	37.920,13
	178,8



Povećanje rashoda za pomoći prvenstveno je posljedica većih izdvajanja za sufinanciranje izleta učenika osnovne škole, financiranje pomoćnika u nastavi, povećanja izdvajanja za financiranje vatrogastva te drugih aktivnosti i programa koji se provode u suradnji s proračunskim korisnicima drugih proračuna.

Bilješka 9.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	37
	Naknade građanima i kućanstvima na temelju osiguranja i druge naknade (šifre 371+372)
	37
	21.523,64
	77.653,63
	360,8



Povećanje rashoda za naknade građanima i kućanstvima posljedica je proširenja prava na uskrsnu novčanu naknadu za umirovljenike, povećanja iznosa studentskih stipendija te uvođenja novih mjera usmjerenih na zadržavanje zdravstvene zaštite na području Općine, sufinanciranje školskih aktivnosti i osiguravanje pomagača djeci s teškoćama u razvoju.

Bilješka 10.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	38
	Rashodi za donacije, kazne, naknade šteta i kapitalne pomoći (šifre 381+382+383+386)
	38
	97.798,57
	148.701,19
	152,0



Rashodi za donacije ostvareni su u većem iznosu u odnosu na isto izvještajno razdoblje prethodne godine. Povećanje je prvenstveno posljedica povećanja sredstava dodijeljenih organizacijama civilnog društva temeljem provedenih javnih natječaja i odluka o financiranju programa i projekata od interesa za Općinu.

Bilješka 11.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	96
	Obračunati prihodi poslovanja - nenaplaćeni
	96
	120.625,95
	58.839,58
	48,8



Obračunati, a nenaplaćeni prihodi poslovanja manji su u odnosu na isto razdoblje prethodne godine zbog ranijeg izdavanja uplatnica za komunalnu i grobnu naknadu, uslijed čega je veći broj obveznika podmirio svoje obveze prije kraja izvještajnog razdoblja.
 

Bilješka 12.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	7
	Prihodi od prodaje nefinancijske imovine (šifre 71+72+73+74)
	7
	73.321,61
	292,33
	0,4



Smanjenje prihoda od prodaje nefinancijske imovine posljedica je činjenice da su u istom izvještajnom razdoblju prethodne godine ostvareni prihodi od prodaje građevinskog zemljišta, dok u izvještajnom razdoblju 2026. godine takvih prihoda nije bilo.

Bilješka 13.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	4
	Rashodi za nabavu nefinancijske imovine (šifre 41+42+43+44+45)
	4
	622.914,99
	123.303,70
	19,8



Rashodi za nabavu nefinancijske imovine ostvareni su u znatno manjem iznosu u odnosu na isto izvještajno razdoblje prethodne godine. Smanjenje je najvećim dijelom posljedica završetka projekta izgradnje i opremanja Dječjeg vrtića u svibnju 2025. godine, zbog čega u izvještajnom razdoblju 2026. nisu ostvareni kapitalni rashodi u opsegu kao u prethodnoj godini.

Bilješka 14.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	5
	Izdaci za financijsku imovinu i otplate zajmova (šifre 51+52+53+54+55)
	5
	0,00
	67.999,98
	-



U izvještajnom razdoblju ostvareni su izdaci za otplatu glavnice dugoročnog kredita. Otplata kredita započela je 1. listopada 2025. godine te se izvršava u skladu s ugovorenim otplatnim planom.

Izvještaj o obvezama
Bilješka 15.
	Račun iz rač. plana
	Opis stavke
	Šifra
	Iznos
	Indeks (%)

	
	Stanje dospjelih obveza na kraju izvještajnog razdoblja (šifre V008+D23+D24 + 'D dio 25,26' + D27)
	V007
	143,89
	-



Obveze na kraju izvještajnog razdoblja iznose ukupno 764.042,50 eura.
Stanje dospjelih obveza V007 je 143,89 Eura, a odnose se na račun dobavljača koji je dostavljen nakon proteka valute plaćanja. Isti je podmiren nakon zaprimanja.
Nedospjele obveze su u iznosu 763.898,61 Euro, a najvećim dijelom odnose se na obveze za financijsku imovinu, odnosno kredite i zajmove u iznosu od 635.438,33 eura, obveze za nabavu nefinancijske imovine u iznosu od 514,16 eura, obveze za rashode poslovanja u iznosu od 114.973,36 eura te obveze za predujmove, depozite i jamčevne pologe te tuđe prihode u iznosu od 12.972,76 eura. Obveze za rashode poslovanja uključuju redovne obveze za zaposlene, materijalne rashode i obveze prema dobavljačima koje dospijevaju u narednom razdoblju. 

Bilješka 16.
Unutargrupne transakcije koje su u izvještajima eliminirane
U Izvještaju o prihodima i rashodima, primicima i izdacima (Obrazac: PR-RAS) eliminirani su prihodi proračunskog korisnika na šifri 671 Prihodi iz Nadležnog proračuna za financiranje redovne djelatnosti proračunskih korisnika  u iznosu od 237.800,13 eura koji su prikazani u izvještaju za proračunskog korisnika Dječji vrtić "REHEKI" Orehovica i rashodi osnivača na podskupini 367 Prijenos proračunskim korisnicima iz nadležnog proračuna za financiranje redovne djelatnosti u iznosu od 237.800,13 eura koji su prikazani u izvještaju nadležnog proračuna Općine Orehovica. U konsolidiranom Izvještaju o obvezama (OBVEZE) eliminirane su unutargrupne transakcije za međusobne obveze Proračuna i proračunskih korisnika u ukupnom iznosu od 10.364,00 eura, a koje se odnose na obveze proračunskih korisnika za povrat u Proračun - bolovanje HZZO u iznosu 1.109,64 eura te obveza proračuna za naplaćena sredstava proračunskih korisnika u iznosu od ukupno 9.254,36 eura.

Bilješka 17.
Manjak ili višak u poslovanju grupe i pregled strukture manjka/viška po proračunskim korisnicima 
U razdoblju od 01. siječnja do 30. lipnja 2026. godine ostvaren je višak prihoda i primitaka raspoloživ u sljedećem razdoblju (šifra X006) u iznosu od 1.431.800,64 eura, što je za 10,6% manje u odnosu na rezultat ostvaren u prethodnom izvještajnom razdoblju.  Navedeni konsolidirani rezultat Općine i proračunskog korisnika prema strukturi sastoji se od ostvarenog viška kod Općine Orehovica (1.476.475,23 eura) i manjka kod Dječjeg vrtića "REHEKI" (44.674,59 eura).

